UGOVOR

o korišćenju paketa usluga " Box"

Zaključen dana <dd.mm.gggg> između:

1. Društvo za telekomunikacije "MTEL" d.o.o. Podgorica ( PIB : 02655284, PDV broj 30/31-06150-3, račun broj 530 - 13570 - 43 kod NLB Montenegro banka a.d.) iz Podgorice, Kralja Nikole 27a (u daljem tekstu: MTEL),i
2. Pretplatnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ul.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ br.\_\_\_\_\_\_Mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Lk.br.\_\_\_\_\_\_\_\_\_\_\_\_\_\_\_\_\_\_\_
3. (U daljem tekstu: PRETPLATNIK)

Član 1.

Predmet ovog ugovora (u daljem tekstu: Ugovor) je regulisanje međusobnih odnosa Ugovornih strana povodom korišćenja paketa usluga „ Box “ (u daljem tekstu: Box paket), koje MTEL pruža Pretplatniku pod uslovima iz Ugovora.

Član 2.

Box paket je skup usluga koji omogućava, Pretplatniku kod koga postoje tehničke mogućnosti za usluge javne fiksne elektronske komunikacione mreže na adresi pružanja usluge, za korišćenje elektronskih komunikacionih usluga iz ponude MTEL-a i obuhvata sledeće:

* priključak za usluge javne fiksne elektronske komunikacione mreže na broju 078xxxxxx (u daljem tekstu: Fiksna linija),
* pristup Internetu, brzine protoka x MB/s, uz korišćenje jedne dinamičke IP adrese

- usluge javne mobilne elektronske komunikacione mreže MTEL-a, na broju 068xxxxxx(u daljem tekstu: Mobilna linija), sa odgovarajućim postpaid tarifnim profilom.

* distribucije AVM sadržaja (TV i radio programa)usluge sa Osnovnim paketom

(u daljem tekstu pojedinačno: Usluga Box paketa, zajedno: Usluge Box paketa)

Cijena zasnivanja pretplatničkog odnosa, kao i mjesečna naknada za odabrani Box paket u toku minimalnog perioda važenja Ugovora, po cjenovniku MTEL-a važećem na dan zaključenja Ugovora iznosi x eura sa uračunatim PDV-om što je dato Ponudom sa kojom je korisnik upoznat.

Zahtjev- Ponuda je sastavni dio ovog Ugovora i PRETPLATNIK svojim potpisom na obrascu Zahtjeva-Ponude potvrđuje vjerodostojnost datih podataka.

Cjenovnik i Opšti uslovi za pružanje usluga u javnoj mobilnoj elektronskoj komunikacionoj mreži, PRETPLATNIKU su javno dostupni na internet stranici www.mtel.me, kao i u poslovnicama MTEL-a, u kojima PRETPLATNIK, na zahtjev, može dobiti primjerak Opštih uslova u štampanoj formi.

U toku perioda važenja Ugovora, Pretplatnik ima pravo korišćenja dodatnih postpaid usluga javne mobilne elektronske komunikacione mreže, dodatnih TV usluga i dodatnih usluga javne fiksne elektronske komunikacione mreže, po cijenama i uslovima utvrđenim važećim cjenovnikom MTEL-a, kao i korišćenje TV usluge pod uslovima definisanim članom 5. Ugovora.

Pretplatnik je saglasan da zaključenjem Ugovora gubi sve pogodnosti koje je imao u prethodnom periodu vezano za korišćenje pojedinačnih usluga MTEL-a obuhvaćenih ovim članom.

Član 3.

Rok za realizaciju svih Usluga Box paketa je 8 dana od podnošenja Zahtjeva, ukoliko su ispunjene tehničke mogućnosti za realizaciju istih.

Ugovor se zaključuje prilikom potpisivanja Zahtjeva-Ponude za Box paket, a stupa na snagu danom realizacije svih Usluga Box paketa.

MTEL se obavezuje da nakon zaključenja ovog Ugovora, PRETPLATNIKU dodijeli SIM karticu koja služi za identifikaciju korisnika i omogućava korišćenje Usluga uz plaćanje pretplate, Set Top Box, modem i svu neophodnu opremu potrebnu za funkcionisanje usluge Box paketa. Pretplatnik ima pravo da prenese pretplatnički broj u mrežu drugog operatora u skladu sa važećim propisima koji uređuju prenos broja.

Mtel se obavezuje da Pretplatniku uz terminalnu opremu dostavi i detaljno uputstvo i specifikaciju na zvaničnom jeziku u upotrebi.

Karakteristike opreme koja se može koristiti u Mtel mreži je data na sajtu www.mtel.me.

MTEL može ograničiti terminalnu opremu na rad unutar sopstvene mreže, samo ukoliko pretplatnik opremu uzima od MTEL-a uz zaključivanje pretplatničkog ugovora sa minimalnim rokom trajanja.

MTEL se obavezuje da PRETPLATNIKU obezbijedi mogućnost besplatnog pozivanja ka brojevima hitnih službi, kao i mogućnost komunikacije sa hitnim službama putem SMS-a kao i podatke o lokaciji, sa koje je poziv upućen, a u skladu sa važećim zakonskim i podzakonskim propisima u Crnoj Gori.

MTEL je u obavezi da održava mrežu u skladu sa važećim standardima za ovu oblast. MTEL se obavezuje da sve smetnje i poremećaje u mreži otkloni u najkraćem mogućem roku i u skladu sa pozitivnim zakonskim propisima u Crnoj Gori, Rješenjem o upisu u registar operatora i odgovarajućim međunarodnim normama i preporukama.

MTEL može, bez saglasnosti korisnika, privremeno ograničiti, odnosno prekinuti pristup svojim uslugama, kada je to potrebno radi otklanjanja smetnji , redovnog održavanja i razvoja mreže.

U slučaju iz prethodnog stava, MTEL će obavještenje o privremenom ograničenju, odnosno prekidu pristupa uslugama objaviti jedan dan unaprijed, u sredstvima javnog informisanja I dostaviti Agenciji za elektronske komunikacije i poštansku djelatnost, kao i hitnim službama, ukoliko to utiče na njihov rad.

MTEL-a je dužan da o ograničenju, odnosno prekidu pristupa uslugama dužem od šest sati neporedno obavijesti PRETPLATNIKA, preko internet prezentaci-je, preko intemog (info) kanala ili pozivom. MTEL-a je obavezan da sve uočene smetnje i kvarove otkloni odmah, a najkasnije u roku od 48 sati od momenta prijave smetnji. Veće smetnje na KDS-u, MTEL je obavezan da otkloni u roku od sedam dana, osim u slučaju više sile. Uočene smetnje u prijemu, PRETPLATNIK je dužan da odmah prijavi MTEL-u putem call centra na broj 1600, koji je aktivan od 00-24 h svakog dana u nedelji, u protivnom, smatraće se da PRETPLATNIK nije imao smetnji.

Član 4.

Ukoliko nisu ispunjene tehničke mogućnosti za realizaciju neke od Usluga Box paketa, ili se Pretplatnik ne odazove da preuzme opremu neophodnu za realizaciju Box paketa, MTEL u roku od 8 dana od podnošenja Zahtjeva obavještava Pretplatnika o tome. U tim slučajevima, Pretplatnik je u obavezi da, direktno u poslovnicama MTEL-a ili putem korisničkog servisa , reguliše sa MTEL-om pitanje nastavka daljeg statusa Zahtjeva za Usluge Box paketa.

MTEL je dužan da PRETPLATNIKU omogućl raspoloživost i nesmetano korišćenje ugovorene usluge.

MTEL nudi PRETPLATNIKU sljedeće pararmetre kvaliteta usluge:

* Vrijeme uspostavaljanja usluge na fiksnoj lokaciji za 95% uspostavljenih usluga: <10 dana,
* % uspostavljenlh usluga na fiksnoj lokadji do dogovorenog termina: >60%
* MTEL garantuje raspoloživost usluge od 95% na mjesečnom nivou. Raspoloživost se definiše kao vrijeme u kome je PRETPLATNIKU bila dostupna usluga.
* Vrijeme otklanjanja kvara za pristupne linije za 80% kvarova': < 48 sati (osim za smetnje izazvane višom silom ili smetnji na pretplatničkom dijelu mreže),
* Vrijeme otklanjanja kvara za pristupne llnije za 95% kvarova: < 80 sati (osim za smetnje izazvane višom silom ili smetnji na pretplatničkom dijelu mreže)Vrijeme odziva korisničkog servisa MTEL-a (1600) je 80/20, što znači da će korisnički servis MTEL-a na 80% poziva odgovoriti u prvih 20 sekundi,
* 24/7 pristup informacijama o telefonskim brojevima svojih Pretplatnika pozivom na besplatan broj 1600,
* Prijavu smetnji i tehničku podršku 24/7 za Usluge u KDS mreži,
* U mreži poslovnica MTEL-a Pretplatnik može podnijeti razne zahtjeve, dobiti informacije o uslugama i prijaviti smetnje u okviru radnog vremena poslovnice,
* Vrijeme otklanjanja kvara na pretplatničkoj liniji je 48 sati, osim za smetnje izazvane višom silom ili smetnji na korisničkoj opremi kod Pretplatnika,
* Učestalost kvarova po pristupnoj liniji za 100 linija: < 20% (osim za smetnje izazvane višom silom i smetnje na pretplatničkom dijelu mreže),
* - Učestalost neuspješniog prenosa podataka 0%
* MTEL garantuje minimalnu brzinu širokopojasnog pristpa internetu koja ne može biti manja od polovine maksimalne brzine pristupa internetu za izabrani paket (putem fiksne elektronske komunikacion mreže),
* učestalost raskinutih veza na nivou mobilne mreže <2% GSM; <2% WCDMA
* učestalost neuspješnih sms poruka u mobilnoj mreži ˂3%
* vrijeme prenosa 95% sms poruka u mobilnoj mreži <1 minuta
* učestalost neuspješnih mms poruka u 95% slučajeva< 50 %
* vrijeme prenosa mms poruke u 95% slučajeva <5 minuta WCDMA, <5 minuta GSM
* učestalost neuspješnih uspostavljenih poziva u mobilnoj mreži < 4%.

Mtel će u cilju nesmetanog i kvalitetnog korišćenja usluge, obezbjediti Korisniku podršku i održavanje, koje Korisnik može dobiti besplatnim pozivom na broj 1600.

Korisnik je dužan da blagovremeno prijavljuje smetnje pozivom na broj iz prethodnog stava, koji je dostupan 24 časa 7 dana u sedmici za pomoć u rješavanju problema.

Član 5.

Pretplatniku Box paketa se, omogućava korišćenje usluge TV otvorenog tipa (Osnovni paket/Osnovni mini paket). Tokom perioda važenja Ugovora, Pretplatnik se po slobodnom izboru može opredijeliti za korišćenje jednog ili više dodatnih paketa televizijskih programa za TV uslugu iz ponude MTEL-a, u kom slučaju se mjesečna naknada za korišćenje Izabranih paketa TV usluge posebno prikazuje na računu Pretplatnika, i obračunava u skladu sa važećim cjenovnikom MTEL-a.

MTEL zadržava pravo promjene broja dodatnih paketa televizijskih programa za TV uslugu kroz uvođenje novih paketa, povlačenje iz ponude pojedinih paketa ili njihovu zamjenu.

MTEL zadržava pravo promjene kanala koji sačinjavaju pakete televizijskih programa za TV uslugu, uz obavezu da Osnovni paket televizijskih programa za TV uslugu u svakom trenutku sadrži najmanje \_\_\_\_ kanala.

Pretplatnik može, bez ograničenja i bez naknade, izvršiti promjenu Izabranih paketa usluge Box sa niže na višu mjesečnu naknadu utvrđenu važećim cjenovnikom MTEL-a.

MTEL ima pravo da vrši izmjenu ili ukidanje korisničkog paketa, u kom slučaju će PRETPLATNIKU ponuditi drugi paket sličnih karakteristika ili povoljniji paket

Član 6.

Pretplatnik se obavezuje da MTEL-u, uredno i blagovremeno, u roku naznačenom na računu, plaća cijenu mjesečne naknade za korišćenje Box paketa.

Pretplatnik se obavezuje da MTEL-u, uredno i blagovremeno, u roku naznačenom na računu, nakon utroška besplatnih resursa, uključenih u mjesečnu naknadu za Box paket, u skladu sa članom 2 Ugovora, plaća:

- cijenu za ostvareni saobraćaj preko Fiksne linije;

- cijenu za ostvareni saobraćaj preko Mobilne linije;

Cijene iz prethodnih stavova, utvrđene su cjenovnikom MTEL-a i važećom Ponudom na dan zaključenja Ugovora;

MTEL Pretplatniku ispostavlja objedinjeni račun sa specifikacijom usluga za Box paket.

Ukoliko Pretplatnik ne izvrši plaćanje računa u roku naznačenom na računu, MTEL ima pravo da Pretplatniku zaračuna zakonsku zateznu kamatu i privremeno obustavi pružanje Usluga Box paketa.

MTEL će korisniku koji nije blagovremeno izmirio račun, u roku od 5 dana od dana dostavljanja obavještenja ograničiti pružanje usluge BOX paketa.

MTEL će u skladu sa svojim  procedurama trajno isključiti odnosno prekinuti sa pružanjem svih Usluga, najkasnije sa danom isticanja minimalnog perioda trajanja ugovora. Danom prekida pružanja svih Usluga Ugovor se smatra raskinutim i Pretplatnik je u obavezi da izmiri sva  zaostala dugovanja i nadoknadi štetu MTEL-u u skladu sa članom 9 Ugovora.

Član 7.

Opremu koju MTEL obezbjeđuje Pretplatniku za Box paket čine: Set top box i modem (u daljem tekstu: Oprema).

Pretplatnik je upoznat da Oprema ostaje isključivo u vlasništvu MTELa i da po Ugovoru Pretplatnik ima samo pravo korišćenja Opreme, bez mogućnosti prenošenja prava korišćenja na treća lica po bilo kom osnovu i/ili omogućavanja trećim licima da koriste kapacitete ili resurse javne elektronske komunikacione mreže MTEL-a, koji su Pretplatniku dostupni korišćenjem Usluga Box paketa preko Opreme.

Pretplatnik je dužan da po prestanku važenja Ugovora po bilo kom osnovu, Opremu vrati MTEL-u u ispravnom stanju u roku od 8 dana.

Član 8.

Pretplatnik je saglasan da MTEL ima pravo da mijenja cjenovnik svojih usluga, uključujući cijene korišćenja Box paketa, kao i Usluga Box paketa iz Ugovora, druge uslove pružanja usluga iz Ugovora, odnosno Opšte uslove za pružanje usluga MTEL-a, pri čemu je MTEL dužan da o tim promjenama obavijesti Pretplatnika mjesec dana unaprijed, putem sredstava informisanja, neposrednim obavještavanjem, pisanim obavještenjem uz poslednji račun, preko internet prezentacije, preko internog (info) kanala ili na drugi način. )..

Ukoliko se najavljenim izmjenama mijenjaju uslovi pod kojima je Ugovor zaključen, i to na način koji je na štetu Pretplatnika, Pretplatnik ima pravo da u roku od mjesec dana od dana prijema takvog obavještenja, raskine Ugovor bez obaveza prema MTEL-u po osnovu prijevremenog prestanka važenja Ugovora.

Podaci o cijenama i ostalim uslovima korišćenja Box paketa mogu se dobiti na web sajtu MTEL-a, pozivanjem korisničkog servisa na broj 1600 ili u poslovnicama MTEL-a.

Pretplatnik ima pravo prenosa svih ugovornih prava u slučaju preseljenja, pod uslovom da postoji tehnička mogućnost za priključenje na KDS. PRETPLATNIK plaća naknadu za preseljenje prema CJENOVNIKU MTEL-a

Član 9.

Ugovor se zaključuje na određeno vrijeme za početni minimalni period važenja od 24 mjeseca. Po isteku početnog minimalnog perioda važenja Ugovor se produžava na neodređeno vrijeme, ukoliko PRETPLATNIK ne otkaže dalje važenje Ugovora, najkasnije 30 (trideset) dana prije isteka početnog perioda važenja Ugovora.

PRETPLATNIK ima pravo na raskid pretplatničkog ugovora u bilo kojem trenutku.

U slučaju da PRETPLATNIK jednostrano raskine Ugovor tokom početnog minimalnog perioda važenja ugovornog odnosa, ili Ugovor tokom minimalnog perioda važenja bude raskinut od strane MTEL-a krivicom PRETPLATNIKA, PRETPLATNIK je dužan da u otkaznom roku jednokratno plati sva zaostala dugovanja, kao i mjesečnu naknadu za preostali period na koji je ugovor zaključen ili naknadu štete u visini popusta na proizvode i usluge koje je ostvario, ako je plaćanje te naknade povoljnije za PRETPLATNIKA.

Pretplatnik je dužan da sa danom raskida Ugovora vrati preuzetu opremu (koja je vlasništvu Mtel-a ispravnu i neoštećenu. U slučaju da Pretplatnik ne vrati opremu u roku od 8 dana od dana raskida ili je vrati neispravu i-ili oštećenu, biće dužan da, pored obaveza iz ovog člana, nadoknadi Mtel-u štetu u iznosu maloprodajne cijene zadužene opreme po cjenovniku Mtel-a, Ispravnost i/ili oštećenje prilikom vraćanja utvrđuje ovlašteno lice Mtel-a u prisustvu Pretpatnika i u slučaju utvrđivanja kvara se sačinjava zapisnika u kojem se konstatuje vrsta kvara- oštećenja i primjerak istog predaje Pretplatniku.

U slučaju raskida Ugovora po isteku datog perioda Pretplatnik je dužan da izmiri u cjelosti sve obaveze dospjele do dana raskida Ugovora, kao i da vrati svu preuzetu opremu.

U svim slučajevima raskida Ugovora deinstalaciju opreme (koja je u vlasništvu Mtel-a) ugradjene na strani Pretplatnika, vrši isključivo Pretplatnik.

Član 10.

Pretplatnik ima pravo podnijeti MTEL-u prigovor na pristup i kvalitet Usluga, kao i na račun za pružene Usluge. Prigovor po pitanju pristupa Uslugama, PRETPLATNIK podnosi MTEL-u, odmah po utvrđivanju ovih okolnosti, a prigovor na račun, PRETPLATNIK podnosi 8 (osam) dana od prijema istog u pisanoj formi.

MTEL će odlučiti o prigovoru i obavijestiti Pretplatnika u pisanom obliku u roku od 8 (osam) dana od prijema prigovora, dostavljanjem PRETPLATNIKU obrazložene Odluke. Ukoliko MTEL odbije prigovor ili ne donese Odluku o istom u predviđenom roku, PRETPLATNIK se može obratiti Agenciji za elektronske komunikacije i poštansku djelatnost u roku od 15 (petnaest) dana

Ukoliko se prihvati prigovor MTEL će PRETPLATNIKU naknaditi štetu na način što će umanjiti iznos mjesečne pretplate (mjesečni račun). Pretplata se umanjuje na način što će se za svaki sat prekida u funkcionisanju usluge iznad garantovane prosječne mjesečne raspoloživosti i-ili ispod ponuđenog kvaliteta usluge PRETPLATNIKU umanjiti račun za jedan sat, odnosno za 1/720 mjesečne pretplate. U dijelu kalkulacija po ovom osnovu računa se da svaki mjesec korišćenja usluge ima ukupno 720 sati.

Član 11.

PRETPLATNIK je saglasan da MTEL ima pravo da mijenja cijene usluga i/ili druge komercijalne uslove, o čemu će obavijestiti PRETPLATNIKA najmanje 30 (trideset) dana prije početka perioda u kome važi novi cjenovnik putem SMS-a, internet stranice MTEL-a i dostavljanjem pisanog obavještenja uz račun. U istom roku PRETPLATNIK može otkazati ugovor bez sankcija ako su izmjene nepovoljnije po PRETPLATNIKA zbog čega isti nije saglasan sa tom promjenom.

Član 12.

Pretplatnik potvrđuje da je upoznat sa Opštim uslovima za pružanje usluga u javnoj fiksnoj elektronskoj komunikacionoj mreži MTEL-a i Opštim uslovima za pružanje usluga u javnoj mobilnoj elektronskoj komunikacionoj mreži MTEL-a, a koji su objavljeni na web sajtu MTE-La, ili se sa njima lično upoznao na prodajnom mestu MTEL-a.

Pretplatnik potvrđuje da je upoznat da Opšti uslovi MTEL-a iz prethodnog stava, a koji su na snazi tokom primjene Ugovora i prihvata njihovu primjenu na pružanje Box paketa kao i Usluga Box paketa u svemu što izričito nije predviđeno Ugovorom.

Član 13.

PRETPLATNIK je obavezan da ne ugrožava rad i ne nanosi štetu funkcionalnosti mreže kao i da ne koristi Usluge na način koji može uzrokovati smetnje drugim korisnicima i da ne vrši zloupotrebu poziva prema hitnim službama. PRETPLATNIK je dužan da se pridržava svakog uputstva i obavještenja MTEL-a koje se odnosi na pravilno korišćenje Usluga. Ukoliko se PRETPLATNIK ne pridržava navedenog, MTEL zadržava pravo da odmah, bez prethodne najave privremeno isključi Usluge PRETPLATNIKU.

Član 14

MTEL je dužan da preduzima odgovarajuće tehničke i organizacione mjere radi obezbjeđenja integriteta svoje mreže, kao i radi zaštite sigurnosti, odnosno neprekidnog pružanja svojih usluga, a sa drugim operatorima i mjere potrebne radi zaštite sigurnosti elektronske komunikacione mreže i usluga, u skladu sa odredbama člana 169 Zakona o elektronskim komunikacijama.

Mjerama Iz prethodnog stava ovog člana, naročito se obezbjeduje da ličnim podacima mogu pristupati samo ovlašćena lica u zakonom dozvoljene svrhe štite preneseni ili sačuvani lični podaci od slučajnog lli nezakonitog uništenja, gubitka ili izmjene, kao i neovlašćenog ili nezakonitog čuvanja, obrade, pristupa ili otkrivanja obezbjeđuje primjena sigurnosne polirike u odnosu na obradu ličnih podataka.

Mtel garantuje tajnost ličnih podataka PRETPLATNIKA u granicama važećih zakonskih propisa. Lične podatke o PRETPLATNIKU, MTEL može da koristi samo u svrhu registracije, pripreme, zaključivanja, izvršavanja, izmjene i rasklda ovog Ugovora, obračunavanja usluga i za potrebe nadležnih državnih organa, u skladu sa zakonom.

PRETPLATNIK je dužan pisanim ili elektronskim putem obavijestiti Mtel o promjeni ličnih ili identifikacionih podataka, a najkasnije u roku od 15 dana od dana nastanka promjene.

Ukoliko PRETPLATNIK ne obavijestl Mtel o promjeni ličnih ili identifikacionih podataka na način kako je to navedeno u prethodnom stavu, te zbog tog propusta računi, opomene za plaćanje i druga pismena ne mogu biti dostavljena PRETPLATNIKU, smatra se da je dostava na osnovu postojećih podataka valjano izvršena.

Mtel obezbjeđuje 24h/7dana nadzor nad svim elementima, kapacitetima i performansama svoje mreze, kao i servisima koje nudi korisnicima. Promjene u funkcionisanju/kvalitetu imaju za posljedicu mjere redovnog i vanrednog odrzavanja kroz automatske korekcije (automatizovano prerutiranje saobracaja u slucaju zagusenja ili prekida linkova) ili manuelne korekcije (radovi ekspertskih timova za odrzavanje). Mtel ne vrši filtriranje/ prioritetizaciju bilo kog saobraćaja za korisnike fixnog pristupa internetu.U slučaju degradacije i zagušenje Mtel utvrđuje prioritet po servisima na način: govorni servis, TV, internet usluga.

MTEL će vršiti sve zakonom propisane radnje kako bi omogućio maksimalan nivo sigurnosti i integriteta korisničkih podataka koji se prenose mrežom. U slučaju stepena opasnosti većeg obima MTEL će obavjestiti korisnike svojih usluga, kao i o raspoloživim mjerama za otklanjanje opasnosti i/ili posledica ukljucujući i moguće troškove tih mjera. MTEL neće biti odgovoran u slučajevima:

- za zagušenje, kašnjenje, greške, smanjenje kvaliteta u funkcionisanju djelova Interneta ili obavljanje telefonskog saobraćaja izvan mreže MTEL-a na koje objektivno ne može da utiče,

- za pravilno funkcionisanje priključka PRETPLATNIKA ukoliko do problema u radu priključka nastupi iz razloga na koje MTEL ne može da utiče,

- za štetu koja nastupi zbog nedozvoljenog ponašanja PRETPLATNIKA,

- za povredu prava i sigurnosti i štetu koju PRETPLATNIKU posredstvom mreže MTEL-a učini treće lice,

- za sadržaj, tačnost i bezbjednost informacija dobijenih posredstvom mreže MTEL-a.

MTEL će u slučaju odluke o blokiranju određenih aplikacija o tome blagovremeno obavijestiti pretplatnika isticanjem obavještenja na sajtu.

Član 15.

Svi sporovi među Ugovornim stranama koji proisteknu iz Ugovora rješavaće se sporazumno, u suprotnom spor će rješavati stvarno nadležan sud u Podgorici.

Član 16.

Ugovor je sačinjen u 2 (dva) istovetna primjerka od kojih svaka Ugovorna strana zadržava po 1 (jedan) primjerak.

PRETPLATNIK MTEL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_